Байрамғол ауылына үҙҙәренең аҫаба ерҙәрендә Әүешкүл күле буйында Мулдаҡай ауылы кешеләре нигеҙ һала. Бында  1824 йылда 49 ир-ат һәм 64 ҡатын-ҡыҙ күсеп килә. Старшина ярҙамсыһы Байрамғол Ғәбделйәлилов уға үҙ исемен бирә.  X рәүиз ваҡытында уға 78 йәш була һәм ул үҙенең өлкән улдары менән йәшәй. Яңы ауылға Байрамғолдоң ҡустылары ла күсеп килә. X рәүиз ваҡытында ауылда 39 йортта 306 кеше йәшәй.